Daniel Bassi

Daniel Joshua Bassi Jakobsen (født 31. oktober 2004) er en norsk fotballspiller som spiller for . Han har norsk far og mor fra Sierra Leone.

Karriere

Tromsø 
Daniel Bassi ble født i Oslo og bodde sine første leveår i den norske hovedstaden. I sine barneår spilte han for bydelsklubben Lille Tøyen, før han i 2015 flyttet til Tromsø sammen med familien - hvor han etter hvert ble en del av Tromsø Idrettslags aldersbestemte lag. 

Han fikk sin seniordebut for Tromsø Idrettslag i NM-cupen 22. juni 2022, når han ble byttet inn i det 77'ende spilleminutt i en bortekamp mot Skjervøy.  Siden fikk han sin Eliteserie-debut i en hjemmekamp mot Viking 23. april 2023, og scoret sitt første senior mål i en Eliteseriekamp mot HamKam 13. mai samme år.

Bodø/Glimt 
I sin gjennombrudd-sesong for Tromsø skapte Bassi stor kontrovers når han med et halvt år igjen på kontrakten valgte å presse frem en overgang til erkerivalen Bodø/Glimt istedenfor å skrive en ny avtale med klubben. Tromsø-supporterne følte seg sveket og reaksjonene på sosiale medier lot ikke vente på seg.  Den generelle folkeopinionen var at Bassi ikke burde spille flere kamper for TIL i det resterende halvåret av avtalen. Dette åpnet opp for at Glimt kunne hente spilleren i sommervinduet, noe de gjorde i en byttehandel for Lasse Nordås, samt en overgangssum på 3 millioner kroner og en videresalgsklausul på nærmere 20%. 

Første gang lagene møttes etter at overgangen var kunngjort var i en Eliteserien-kamp på Aspmyra stadion i Bodø - to dager før overgangsvinduet åpnet og overgangen formelt fant sted. På tross av at Bassi ikke var med i kamptroppen til noen av klubbene var støyen fra bortesupporterne øredøvende, og overdøvet til tider hjemmepublikumet.  De oppmøtte bortesupporterne fikk ytterligere oppmerksomhet i media for sine mange "slange-stikk". Først med en tifo før avspark - som dekket kortsiden med tema "lojale krigera på jakt i slangeby"  - i tillegg kastet de plastslanger på Glimt-kaptein Patrick Berg når han kom ut for å ta hjørnespark.  Det var imidlertid liten tvil om at Berg i dette tilfellet var et  tilfeldig «offer», tematikken var klart rettet mot Daniel Bassi og Runar Espejord - en annen tromsøværing som hadde meldt overgang til Bodø/Glimt noen år tidligere, dog ikke direkte fra Tromsø.

Bassi begrunnet valget om overgang som et ønske om mer spilletid i sin foretrukne posisjon på høyrekant - mens han i Tromsø primært ble brukt som høyre vingback. Så langt står imidlertid Bassi kun med 145 ordinære spilleminutter i Eliteserien for sin nye klubb.

Landslaget 
Han ble tatt ut i Norges tropp til U19-EM 2023 i Malta.

Karriereoversikt 

oppdatert per 30. oktober 2023

Referanser

Eksterne lenker 
 

Norske fotballspillere
Fotballspillere for Tromsø IL
Fotballspillere for FK Bodø/Glimt